VEGA og Live Nation præsenterer   
**Palace fylder VEGA med brusende indierock**   
*Den 4. marts 2022 fylder det britiske rockband Palace Lille VEGA med dybsindig lyrik, ørehængende guitarriffs og smukke, indlevende vokaler.*    
   
Det engelske band Palace er tilbage med nye sprøde indie-rockede toner. Bandet udgiver snart singleforløberen til deres tredje studiealbum, der udkommer til februar.    
   
Lyrisk dykker den kommende single “Gravity” ned i de store eksistentialistiske spørgsmål, mens lydsiden sørger for legende guitarriffs og atmosfæriske vokallinjer fra frontmand Leo Wyndham.    
   
I 2019 udgav det fremadstormende band deres andet album *Life After*, der er spækket med melodiske genialiteter og sfæriske rumklangstoner. Tematisk centrerer albummet sig om det at miste og forsøge at komme videre, stærkere end før.    
   
Palace er kendt for deres intense og nærværende shows, hvilket har bragt dem helt frem på de store festivalscener som Mad Cool, Latitude og Glastonbury.    
   
Da bandet i 2015 udgav deres debut-ep *Chase The Light* blev bandet hurtigt opdaget af DJ’en Zane Lowe fra BBC Radio, der skabte en massiv hype omkring bandet. Palace er blevet sammenlignet med navne som Maccabees, Wu Lyd og Jeff Buckley.    
   
**Fakta om koncerten**              
Palace (UK)                  
Fredag den 4. marts, 2022 kl. 20.00                    
Lille VEGA, Enghavevej 40, 1674 København V                    
Billetpris 235kr. + gebyr                    
Billetsalget starter i salg fredag den 27. august kl. 10.00 via [vega.dk](http://vega.dk/), Live Nation og Ticketmaster